СЫБАЙЛАС ЖЕМҚОРЛЫҚ ТӘУЕКЕЛДЕРІНЕ СЫРТҚЫ ТАЛДАУ НӘТИЖЕЛЕРІ БОЙЫНША ҰСЫНЫМДАРДЫ ІСКЕ АСЫРУ ТУРАЛЫ АНЫҚТАМА

Қазақстан Республикасы Мемлекеттік қызмет істері агенттігінің Қызылорда облысы бойынша департаменті мен Қазақстан Республикасы Әділет министрлігі «Сот сараптамалары орталығы» РМҚК Атырау облысы бойынша Сот сараптамалары институтының бірлескен бұйрықтары негізінде Институт қызметіндегі сыбайлас жемқорлық тәуекелдеріне сыртқы талдау жүргізілді.
Сыртқы талдау 2023–2025 жылдар аралығын қамтып, Институттың нормативтік-құқықтық реттелуі, ұйымдастырушылық-басқару қызметі, кадрлық қамтамасыз ету, ақылы қызмет көрсету, сот сараптамаларын жүргізу, мемлекеттік сатып алу және қаржылық есеп жүргізу бағыттары бойынша зерделеу жүргізілді. 
Сыртқы талдау нәтижесінде сыбайлас жемқорлық тәуекелдерін төмендетуге бағытталған 14 ұсыным әзірленді. 
Аталған ұсынымдар «E-saraptama» ақпараттық жүйесінен орын алған кемшіліктерді жою және өзгерістер енгізу, Сот медициналық сараптамаларын орындауды жетілдіру, Сот сараптамалары сапасын жетілдіру, техникалық жабдықтау және штаттық кестеге өзгеріс енгізу, комплаенс қызметін жетілдіру бойынша ұсынымдар берілді.
«E-saraptama» ақпараттық жүйесінен орын алған кемшіліктерді жою және өзгерістер енгізу бойынша:
«E-saraptama» ақпараттық жүйесін толықтыру және оған келіп түсетін сараптамаларды автоматтандырылған, рандомды түрде бөлу функционалын енгізу туралы Қазақстан Республикасы Сот сараптамалары орталығына хат жолдауды бастау. Бөлу кезінде сарапшылардың материалдар түскен сәттегі нақты жүктемесін ескеру қажет.
Сот медициналық сараптамаларын орындауды жетілдіру бойынша:
Анықталған тәуекелдерді жою мақсатында қолданыстағы нормативтік шектеуді қазіргі техникалық мүмкіндіктерді ескере отырып қайта қарау бойынша Қазақстан Республикасы Сот сараптамалары орталығына хат жолдауды бастау ұсынылады.
Сот сараптамалары сапасын жетілдіру бойынша:
Қазақстан Республикасы Әділет министрлігі Сот сараптамасы орталығына нақты жүктеме нормаларын қайта қарастыру қажеттілігі туралы хат жолдау.
Техникалық жабдықтау және штаттық кестеге өзгеріс енгізу:
Атырау облысы бойынша Сот сараптамалары институтына техникалық жабдықтау: Атап айтқанда турникет немес басқа да техникалық жабдық қалпына келтірілуін және үздіксіз жұмыс істеуін қамтамасыз ету.
Қызылқоға аудандық бөлімшесін тарату бойынша тиісті шараларды қабылдау.
Комплаенс қызметін жетілдіру бойынша:
Комплаенс қызметіне мүдделер қақтығысына байланысты шектеулерді сақтау, оны уақтылы анықтау және сыбайлас жемқорлыққа қарсы заңнама талаптарына сәйкес реттеу мәселелері бойынша мекеме қызметкерлері арасында міндетті түсіндіру жұмысын жүргізу жөнінде хат жолдауды бастау ұсынылады.
[bookmark: _GoBack]Қорыта айтқанда, сыртқы талдау нәтижелері бойынша берілген ұсынымдарды орындау шеңберінде Институт тарапынан тиісті шаралар қабылданды.
Сонымен бірге, Сот сараптамалары орталығының келісімін, ұсынымдар бойынша тиісті ұсыныстар жолданып, оларды іске асыру жұмыстары жалғасуда. 
